b'\n_START_ARTICLE_\nTerroristerne\n_START_SECTION_\nHandling\n_START_PARAGRAPH_\nHistorien begynder med en retssag, hvor en atten\xc3\xa5rig pige bliver anklaget for et bankr\xc3\xb8veri, som hun aldrig havde t\xc3\xa6nkt sig at udf\xc3\xb8re. Senere bliver en producent af pornografiske film fundet myrdet i sin elskerindes hjem. Hovedintrigen i romanen drejer sig om Martin Beck, lederen af et team af politifolk, der fors\xc3\xb8ger at forhindre et forventet terrorangreb p\xc3\xa5 en v\xc3\xa6ldig upopul\xc3\xa6r amerikansk senator, der er p\xc3\xa5 officielt bes\xc3\xb8g i Sverige._NEWLINE_Da bogen blev filmet i 1994, blev plottet st\xc3\xa6rkt \xc3\xa6ndret. I romanen bliver statsministeren i Sverige myrdet. Dette blev anset for at v\xc3\xa6re for sensitivt, eftersom virkelighedens attentat i 1986 p\xc3\xa5 statsminister Olof Palme stadig var uopklaret. Da romanen blev skrevet i 1974, var Olof Palme faktisk statsminister i Sverige.'